
FONDUL SOCIAL EUROPEAN +

Programul Educație și Ocupare 2021-2027 

Prioritatea 3 – Creșterea accesului pe piața muncii pentru toți

Obiectiv speficific: ESO4.1 Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)

Proiect HOPE- Speranță pentru un viitor stabil
PEO/406/PEO_P3/OP4/ESO4.1/PEO_A32 CodSMIS 364991
        Septembrie 2026
Peste 4.500 de persoane pot beneficia de sprijin pentru angajare 
prin proiectul HOPE – Speranță pentru un viitor stabil
ANOFM implementează, începând cu luna mai 2026, proiectul HOPE – Speranță pentru un viitor stabil, Cod SMIS 364991, finanțat din Fondul Social European Plus (FSE+), prin Programul Educație și Ocupare 2021–2027 (PEO), Prioritatea 3 – „Creșterea accesului pe piața muncii pentru toți”.

4.551 de persoane înregistrate la Serviciul Public de Ocupare (SPO) vor putea beneficia de măsuri menite să le crească șansele de a ocupa un loc de muncă și să le faciliteze integrarea sau reintegrarea pe piața muncii.
Proiectul se adresează celor aflați în căutarea unui loc de muncă, dar și agenților economici care sunt deschiși să ofere oportunități de angajare persoanelor care întâmpină dificultăți în accesarea pieței muncii.
· Pentru persoanele care se angajează sunt disponibile, în cadrul proiectului, prima de activare și prima de încadrare, măsuri care urmăresc să încurajeze accesul și menținerea în muncă.
· Pentru angajatori, sunt prevăzute subvenții pentru încadrarea în muncă a persoanelor din grupul țintă, în conformitate cu art. 80 și art. 85 din Legea nr. 76/2002 privind sistemul asigurărilor pentru șomaj și stimularea ocupării forței de muncă și subvenții pentru organizarea de stagii pentru absolvenții de învățământ superior.  

Grupul țintă este format din șomeri, tineri cu vârsta de peste 30 de ani, șomeri de lungă durată, persoane cu un nivel redus de competențe, persoane cu dizabilități, persoane din comunități marginalizate sau din zone rurale, persoane cu vârsta de peste 55 de ani, persoane aparținând minorităților, persoane eliberate din detenție, refugiați și persoane beneficiare ale unei forme de protecție internațională.
Pentru implementarea proiectului este disponibil un buget de aproximativ 26,6 milioane de euro, din care aproximativ 20,3 milioane de euro reprezintă fonduri nerambursabile, la care se adaugă aproximativ 6,3 milioane de euro contribuție națională.

Acțiunile proiectului se desfășoară până la 30 octombrie 2027, în toate județele țării, cu excepția județelor incluse în Programul Tranziție Justă: Gorj, Hunedoara, Dolj, Galați, Prahova și Mureș.

Primele rezultate sunt deja vizibile: aproximativ 500 de persoane au beneficiat de subvenționarea locurilor de muncă, în primele trei  luni de la începutul implementării proiectului, iar sprijinul acordat prin proiect continuă. 
HOPE – Speranță pentru un viitor stabil urmărește să aducă mai aproape persoanele aflate în căutarea unui loc de muncă de angajatorii care au nevoie de oameni și sunt pregătiți să le ofere o oportunitate.
Persoanele interesate, precum și angajatorii care doresc să afle detalii despre măsurile disponibile, se pot adresa agențiilor teritoriale pentru ocuparea forței de muncă din raza domiciliului sau reședinței, respectiv a sediului - https://www.anofm.ro/agentii-judetene/ .
Începând cu data de 25 mai 2018, Regulamentul (UE) 2016/679 al Parlamentului European şi al  Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul General privind Protecția Datelor - RGPD) este aplicat de toate statele Uniunii Europene. 

ANOFM a stabilit măsuri tehnice și procedurale, pentru a proteja și pentru a asigura confidențialitatea, integritatea și accesibilitatea datelor dumneavoastră cu caracter personal. Vom preveni utilizarea sau accesul neautorizat şi încălcarea securității datelor cu caracter personal, în conformitate cu legislaţia în vigoare, iar în raportul de colaborare cu instituţia noastră, dumneavoastră aveţi obligaţia de a respecta prevederile Regulamentului (UE) 2016/679.

